CELEX: 52003PC0044
Language: fi
Date: 2003-01-31
Title: Ehdotus Euroopan parlamentin ja neuvoston päätös kuluttajapolitiikkaa tukevien yhteisön toimien rahoitusta koskevista yleisistä puitteista vuosille 2004-2007

Avis juridique important

|

52003PC0044

Ehdotus Euroopan parlamentin ja neuvoston päätös kuluttajapolitiikkaa tukevien yhteisön toimien rahoitusta koskevista yleisistä puitteista vuosille 2004-2007  /* KOM/2003/0044 lopull. - COD 2003/0020 */  

Ehdotus EUROOPAN PARLAMENTIN JA NEUVOSTON PÄÄTÖS kuluttajapolitiikkaa tukevien yhteisön toimien rahoitusta koskevista yleisistä puitteista vuosille 2004-2007(komission esittämä)PERUSTELUTKuluttajia koskevien yhteisön toimien yleisistä puitteista vuosille 1999-2003 tehdyllä päätöksellä N:o 283/1999/EY [1] annettiin ensimmäiset lainsäädäntöpuitteet sovellettaviksi useiden terveyden ja kuluttajien suojeluun liittyvien toimien kustannuksiin. Päätöksen N:o 283/1999/EY voimassaolo päättyy 31. joulukuuta 2003. Käsillä olevalla ehdotuksella Euroopan parlamentin ja neuvoston päätökseksi luodaan yleiset puitteet kuluttajapolitiikkaa tukeville yhteisön toimille vuosiksi 2004-2007. Samaan aikaan komissio esittää Euroopan parlamentille ja neuvostolle raportin nykyisten lainsäädäntöpuitteiden yhteydessä toteutettujen toimien täytäntöönpanosta vuosina 1999-2001 samoin kuin katsauksen [2] kyseisellä kaudella rahoitettujen toimien arvioinnin nykytilaan.[1]  EYVL L 34, 9.2.1999, s. 1.[2]  KOM (täydennetään myöhemmin).Jäsenvaltioiden johtavien kuluttajapolitiikasta vastaavien virkamiesten ryhmää kuultiin ehdotuksen yleisistä linjauksista 18. heinäkuuta 2002. Keskusteluihin ovat osallistuneet myös päätöksellä N:o 283/1999/EY perustettuun neuvoa-antavaan komiteaan kuuluvat jäsenvaltioiden edustajat sekä kuluttajakomiteaan [3] kuuluvat jäsenvaltioiden ja Euroopan tason kuluttajajärjestöjen edustajat. Komission tapa käsitellä uusia lainsäädäntöpuitteita sai kuulemisissa vankan tuen.[3]  Perustettu komission päätöksellä 2000/323/EY, EYVL L 111, 9.5.2000, s. 30.Tämän ehdotuksen tavoitteena on luoda toimivat puitteet kuluttajapolitiikkaa tukeville yhteisön toimille. Kuluttajapolitiikka on muotoiltu komission toukokuussa 2002 julkaisemassa kuluttajapoliittisessa strategiassa vuosille 2002-2006, [4] jossa vahvistetaan seuraavat tavoitteet:[4]  EYVL C 137, 8.6.2002, s. 2.* korkeatasoinen ja yhtenäinen kuluttajansuoja* kuluttajansuojasääntöjen tehokas soveltaminen* kuluttajajärjestöjen osallistuminen yhteisön politiikkaan.Tavoitteet pannaan täytäntöön strategian liitteenä olevaan, komission säännöllisesti tarkistamaan toimintaohjelmaan kuuluvien toimien kautta. Ehdotuksessa luodaan suora yhteys vuosien 2002-2006 kuluttajapoliittisen strategian tavoitteiden ja prioriteettien sekä toisaalta niiden toimien välille, joita voidaan rahoittaa ehdotetun päätöksen mukaisesti. Lisäksi säädetään assosioituneiden maiden osallistumisesta näihin toimiin. Ulkopuoliset asiantuntijat tekivät strategian vaikutuksista ennakkoarvion, joka valmistui helmikuussa 2002. Arvioijat asettuivat yleisesti ottaen tukemaan valittua lähestymistapaa vaikkeivät olleetkaan täysin vakuuttuneita ehdotetun toimintaohjelman riittävyydestä. Tässä ehdotuksessa ja tulevissa työohjelmissa on sen vuoksi keskityttävä toimiin, joiden vaikutukset ovat resursseihin nähden suurimmat.Päätöksen N:o 283/1999/EY piiriin kuuluu erilaisia terveyden ja kuluttajien suojeluun liittyviä toimia, joista mainittakoon erityisesti tietyt elintarviketurvallisuuteen liittyvät toimet. Ehdotuksen piiriin kuuluvat kuluttajapoliittisen strategian ja toimintoperusteisen budjetoinnin mukaisesti vain sellaiset kuluttajan turvallisuutta koskevat asiat, jotka liittyvät non food -tuotteisiin, kuluttajien taloudellisiin etuihin, kuluttajille suunnattuun tiedottamiseen ja kuluttajaneuvontaan, Euroopan tason kuluttajajärjestöjen tukemiseen sekä sen edistämiseen, että nämä järjestöt voivat vaikuttaa niitä koskevaan politiikkaan. Elintarviketurvallisuudesta annetussa valkoisessa kirjassa [5] todetun ja asetuksessa (EY) N:o 178/2002 [6] vahvistetun mukaisesti elintarviketurvallisuuteen liittyvät menot rahoitetaan erillisten säädösten perusteella.[5]  KOM(1999) 719 lopullinen, 12.1.2000.[6]  EYVL L 31, 1.2.2002.Ehdotus kattaa nelivuotiskauden 2004-2007. Nelivuotiskaudelle ehdotetaan kokonaisbudjetiksi yhteensä 72 miljoonaa euroa eli 18 miljoonaa euroa vuodessa toimintamäärärahoina ja 32 miljoonaa euroa eli 8 miljoonaa euroa vuodessa henkilöstö- ja muina hallintomäärärahoina. Kuluttajapoliittisten toimien budjetti pysyy näin vakaana, kun otetaan huomioon, että tietyt elintarviketurvallisuuteen liittyvät toimet on toimintoperusteisen budjetoinnin mukaisesti siirretty muiden budjettikohtien alaisuuteen.Päätöksen N:o 283/1999/EY nojalla toteutettujen toimien täytäntöönpanosta laaditussa raportissa havaittiin, että monien osarahoitettujen projektien pieni koko ja lyhyt kesto nostivat hallintokulut usein suhteettoman suuriksi ja rajoittivat projektien tehokkuutta ja vaikutuksia. Niinpä tämän ehdotuksen mukaan hankkeita koskeva ehdotuspyyntö järjestetään vähintään kahden vuoden välein ja osarahoituksen enimmäismäärä on 70 prosenttia. Tukikelpoisten projektien on tuettava kuluttajapoliittisen strategian tavoitteita. Osarahoituksen antamista yksittäisille projekteille ei toissijaisuusperiaatteen mukaisesti enää käytetä keinona tukea heikkoja kansallisia kuluttajajärjestöjä. Komissio antaa sen sijaan suoraa rahoitusta toimintakapasiteetin luomiseen kuluttajajärjestöjen tueksi, henkilöstön kouluttamiseen ja parhaiden toimintamallien vaihtoon.Päätöksen N:o 283/1999/EY mukaan eurooppalaisille kuluttajajärjestöille annettava rahoitustuki "ei periaatteessa saa" ylittää 50:tä prosenttia toimintakuluista. Tässä ehdotuksessa vahvistetaan tämäntyyppisen rahoituksen ehdottomaksi katoksi 50 prosenttia. Päätösehdotuksessa säädetään kuitenkin erikseen 95 prosentin tukikatosta sellaisten organisaatioiden kustannuksiin, jotka edustavat kuluttajia yhteisön tason standardien kehittämisessä tuotteille ja palveluille. Säännös vahvistaa nykykäytännön eli poikkeuksellisen suuren tuen antamisen tällaiseen toimintaan ja tekee siitä täysin avoimen. Lisäksi ehdotuksessa tunnustetaan yksiselitteisesti, että tällä työllä on suuri poliittinen ja yleiseurooppalainen merkitys Euroopan yhteisöjen yleiseen talousarvioon sovellettavan varainhoitoasetuksen [7] 108 ja 113 artiklassa tarkoitetulla tavalla.[7]  EYVL L 248, 16.9.2002.Tässä päätösehdotuksessa on erityisiä säännöksiä komission ja jäsenvaltioiden yhteisiä toimia varten. Kyse on a) rahoituksesta elimille, jotka ovat osa käynnissä olevia yhteisön verkkoja, joilla tarjotaan kuluttajille tietoja ja apua, jotta nämä voivat hyödyntää oikeuksiaan ja saada käyttöönsä asianmukaisia riidanratkaisumenettelyjä, ja b) toimista, joita kehitetään jäsenvaltioiden kanssa tehtävän hallinnollisen ja toimeenpanoyhteistyön alalla.Ehdotuksessa muutetaan eurooppalaisille kuluttajajärjestöille myönnettävään rahoitukseen sovellettavia kelpoisuuskriteerejä ja selvennetään, että tällaisen järjestön on oltava riippumaton teollisuudesta, kaupasta ja muista liiketoimintaan liittyvistä etunäkökohdista ja että sen päätavoitteena on oltava eurooppalaisten kuluttajien terveydellisten, turvallisuuteen liittyvien ja taloudellisten etujen ajaminen.Toisin kuin nyt voimassa oleva päätös tämä ehdotus ei sisällä yksittäisille projekteille suunnatun rahoituksen valinta- ja myöntämiskriteerejä. Kriteerit vahvistetaan sen sijaan vuosittaisessa työohjelmassa, joka toimitetaan komissiota ehdotetun päätöksen täytäntöönpanossa avustavalle neuvoa-antavalle komitealle. Työohjelma linjataan kuluttajapoliittisen strategian toimintasuunnitelmaan, ja siinä määritellään toimintaprioriteetit tavoitteittain, vuosibudjetin jakautuminen toimintatyypeittäin, tarjous- ja ehdotuspyyntöjen ja jäsenvaltioiden kanssa toteutettavien yhteistoimien aikataulu sekä valinta- ja myöntämiskriteerit ja suuntaa-antavat määrärahat ehdotuspyyntöjä varten.2003/0020 (COD)Ehdotus EUROOPAN PARLAMENTIN JA NEUVOSTON PÄÄTÖS kuluttajapolitiikkaa tukevien yhteisön toimien rahoitusta koskevista yleisistä puitteista vuosille 2004-2007(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 153 artiklan,ottavat huomioon komission ehdotuksen, [8][8]  EYVL C [...], [...], s. [...].ottavat huomioon Euroopan talous- ja sosiaalikomitean lausunnon, [9][9]  EYVL C [...], [...], s. [...].noudattavat perustamissopimuksen 251 artiklassa määrättyä menettelyä [10][10]  EYVL C [...], [...], s. [...].sekä katsovat seuraavaa:1) Kuluttajapolitiikka tukee ratkaisevalla tavalla kahta Euroopan komission strategista tavoitetta: [11] se edistää uutta talous- ja sosiaalipoliittista ohjelmaa, jolla nykyaikaistetaan Euroopan taloutta ja parannetaan Euroopan kansalaisten elämänlaatua.[11]  Komission tiedonanto Strategiset tavoitteet vuosina 2000-2005 "Uuden Euroopan hahmotteleminen", KOM(2000) 154 lopullinen.2) Vuosien 2002-2006 kuluttajapoliittisessa strategiassa vahvistetaan kolme keskeistä tavoitetta. Tavoitteet pannaan täytäntöön komission säännöllisesti tarkistaman toimintaohjelman sisältämillä toimenpiteillä.3) Kuluttajapoliittisen strategian tavoitteet ja toimet antavat suunnan sille, miten rahoitus kohdennetaan näiden toimintapuitteiden yhteydessä toteutettaville toimille.4) Näissä toimintapuitteissa olisi kuluttajapoliittisen strategian mukaisesti tarkasteltava kuluttajapolitiikan osa-alueista palvelujen ja non food -tuotteiden turvallisuutta sekä EU:n kuluttajien taloudellisia ja oikeudellisia etuja. Elintarviketurvallisuuteen liittyvät toimet eivät kuulu näiden puitteiden alaan.5) Näissä puitteissa olisi toissijaisuusperiaate huomioon ottaen säädettävä sellaisista yhteisön toimista, joilla tuetaan kuluttajan etuja yhteisön ja kansallisella tasolla ajavia järjestöjä ja elimiä ja parannetaan niiden toimintakapasiteettia.6) Puitteissa olisi säädettävä komission ja yhden tai useamman jäsenvaltion yhteisistä toimista, joilla kuluttajapolitiikan tavoitteet pannaan täytäntöön.7) On Euroopan yhteisöjen yleiseen talousarvioon sovellettavan varainhoitoasetuksen [12] 108 artiklassa tarkoitetulla tavalla yleiseurooppalaisesti merkittävää, että kuluttajien terveyteen ja turvallisuuteen liittyvät ja taloudelliset edut samoin kuin kuluttajien edut tuotteisiin ja palveluihin sovellettavien standardien kehittämisessä ovat edustettuina yhteisön tasolla.[12]  EYVL L 248, 16.9.2002.8) Tässä päätöksessä vahvistetaan ohjelman koko voimassaolon ajaksi rahoituspuitteet, joita budjettivallan käyttäjä pitää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [13] 33 kohdan mukaisena ensisijaisena ohjeenaan.[13]  EYVL C 172, 18.6.1999, s. 1.9) Jotta voitaisiin parantaa eurooppalaisten kuluttajajärjestöjen ja kuluttajien etuja tuotteita ja palveluja koskevien yhteisön tason standardien kehittämisessä edustavien järjestöjen toiminnan tehokkuutta ja vaikutuksia, tukikelpoisille järjestöille voidaan myöntää rahoitusta kumppanuussopimusten kautta näiden toimintapuitteiden keston ajan.10) Hallinnon tehostamiseksi ja projektien tehokkuuden ja vaikutusten lisäämiseksi projektiehdotuspyyntöjä olisi julkaistava vähintään joka toinen vuosi ja tukea olisi myönnettävä enintään 70 prosenttia projektien tukikelpoisista toteuttamiskustannuksista.11) Euroopan talousalueesta tehdyssä sopimuksessa (ETA-sopimuksessa) määrätään, että Euroopan vapaakauppaliittoon kuuluvat maat, jotka osallistuvat Euroopan talousalueeseen (ETA:n EFTA-maat), syventävät ja laajentavat yhteistyötään kuluttajansuojaan liittyvässä yhteisön toiminnassa.12) Assosioituneiden Keski-, Itä- ja Kaakkois-Euroopan maiden, Kyproksen, Maltan ja Turkin olisi voitava osallistua näihin yleisiin toimintapuitteisiin niiden ehtojen mukaisesti, jotka on vahvistettu näiden maiden kanssa tehdyissä kahdenvälisissä sopimuksissa yleisperiaatteista, jotka koskevat näiden maiden osallistumista yhteisön ohjelmiin.13) Toimintapuitteiden painoarvon ja vaikuttavuuden lisäämiseksi toimia olisi seurattava jatkuvasti ja arvioitava säännöllisesti, jotta voidaan tehdä tarvittavat tarkistukset.14) Tämän päätöksen täytäntöönpanon edellyttämistä toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [14] mukaisesti,[14]  EYVL L 184, 17.7.1999, s. 23.OVAT PÄÄTTÄNEET SEURAAVAA:1 artikla - Soveltamisala1. Tällä päätöksellä vahvistetaan yleiset puitteet, jäljempänä 'toimintapuitteet', kuluttajapolitiikkaa tukeville yhteisön toimille 1 päivänä tammikuuta 2004 alkavalle ja 31 päivänä joulukuuta 2007 päättyvälle ajanjaksolle.2. Toimintapuitteiden yhteydessä toteutettavien toimien on täydennettävä jäsenvaltioiden toteuttamia ja jäsenvaltioissa toteutettavia toimia, joilla suojellaan kuluttajien etuja ja edistetään heidän oikeuttaan tiedonsaantiin, neuvontaan ja järjestäytymiseen.2 artikla - Toiminta-alatToimintapuitteiden yhteydessä toteutettavien toimien on liityttävä seuraaviin aloihin:a) kuluttajien terveyden ja turvallisuuden suojelu suhteessa palveluihin ja non food -tuotteisiinb) kuluttajien taloudellisten etujen suojeluc) kuluttajille suunnatun tiedottamisen ja neuvonnan edistäminend) Euroopan tason kuluttajajärjestöjen toiminnan edistäminen.3 artikla - Toimien tavoitteetToimintapuitteiden yhteydessä toteutettavilla toimilla on pyrittävä auttamaan seuraavien yleistavoitteiden toteutumista:a) korkeatasoinen ja yhtenäinen kuluttajansuoja; keinoina yhteisten kuluttajansuojaa koskevien sääntöjen ja käytäntöjen luominen ja kuluttajien etujen integroiminen yhteisön muuhun politiikkaanb) kuluttajansuojasääntöjen tehokas soveltaminen; keinoina markkinavalvonta, hallinto- ja toimeenpanoyhteistyö sekä valitusten- ja riitojenratkaisumenettelyjen tuominen kuluttajien ulottuville jac) kuluttajajärjestöjen osallistuminen kuluttajien etuja koskevan yhteisön politiikan kehittämiseen.4 artikla - Toimintatyypit1. Toimintapuitteiden yhteydessä toteutettavat toimet luetellaan liitteessä tavoitteittain.2. Komissio huolehtii toimien 1-8, 11-15 ja 19 toteuttamisesta suoraan.3. Toimien 9 ja 10 rahoituksesta vastaavat yhdessä yhteisö ja yksi tai useampi jäsenvaltio taikka yhteisö ja toimintaan 9 artiklan nojalla osallistuvien kolmansien maiden toimivaltaiset viranomaiset.4. Yhteisö myöntää rahoitusta toimiin 16, 17 ja 18.5 artikla- RahoitusRahoituspuitteiksi näiden toimintapuitteiden täytäntöönpanoa varten 1 artiklassa tarkoitetulle ajanjaksolle vahvistetaan 72 miljoonaa euroa.Budjettivallan käyttäjä vahvistaa vuotuiset määrärahat rahoitusnäkymien mukaisesti.6 artikla - Rahoitusosuudet1. Yhteisön rahoitusosuus liitteessä kuvattuihin yhteistoimiin 9 ja 10 on periaatteessa 50 prosenttia ja joka tapauksessa enintään 70 prosenttia toimen kokonaiskustannuksista.2. Toimeen 16 myönnettävä rahoitusosuus on enintään 50 prosenttia tukikelpoisten toimenpiteiden toteuttamiskustannuksista.3. Toimeen 17 myönnettävä rahoitusosuus on enintään 95 prosenttia tukikelpoisten toimenpiteiden toteuttamiskustannuksista.4. Rahoitusosuuden asteittaista vähentämistä sen uudistamisen yhteydessä koskevaa sääntöä ei sovelleta toimia 16 ja 17 koskevaan rahoitusosuuteen tukikelpoisille organisaatioille, joiden on edeltävänä vuonna todettu aktiivisesti ja tehokkaasti edustaneen kuluttajien etuja.5. Toimeen 18 myönnettävä rahoitusosuus on periaatteessa 50 prosenttia ja joka tapauksessa enintään 70 prosenttia projektin tukikelpoisista toteuttamiskustannuksista.7 artikla - Edunsaajat1. Yhteistoimiin 9 ja 10 tarkoitettu rahoitus voidaan myöntää julkiselle elimelle tai voittoa tavoittelemattomalle taholle, jonka kyseinen jäsenvaltio tai toimivaltainen viranomainen on nimennyt ja jonka komissio on hyväksynyt.2. Toimeen 16 tarkoitettu rahoitus voidaan myöntää eurooppalaisille kuluttajajärjestöillea) jotka ovat hallituksista, teollisuudesta, kaupasta ja muista liiketoimintaan liittyvistä etunäkökohdista riippumattomia, voittoa tavoittelemattomia järjestöjä, joiden päätarkoituksena ja päätoimintamuotona on kuluttajien terveydellisten, turvallisuuteen liittyvien ja taloudellisten etujen edistäminen ja suojeleminen yhteisössä, jab) jotka ovat saaneet valtuudet kuluttajien etujen edustamiseen yhteisön tasolla vähintään puolessa yhteisön jäsenvaltioista kansallisilta kuluttajajärjestöiltä, jotka ovat kansallisten sääntöjen tai käytännön mukaisesti edustavia ja toimivat kansallisella tai alueellisella tasolla.3. Toimeen 17 tarkoitettu rahoitus voidaan myöntää eurooppalaisille kuluttajajärjestöillea) jotka ovat hallituksista, teollisuudesta ja kaupasta riippumattomia, voittoa tavoittelemattomia järjestöjä, joiden päätarkoituksena ja päätoimintamuotona on kuluttajien etujen edustaminen yhteisön tason standardoinnissa, jab) jotka ovat saaneet valtuudet kuluttajien etujen edustamiseen yhteisön tasolla jäsenvaltioiden kansallisilta kuluttajajärjestöiltä, jotka ovat kansallisten sääntöjen tai käytännön mukaisesti edustavia ja toimivat kansallisella tai alueellisella tasolla.4. Toimeen 18 tarkoitettu rahoitus voidaan myöntää oikeushenkilölle tai oikeushenkilöiden yhteenliittymälle, joka toimii teollisuudesta ja kaupasta riippumattomana ja on tosiasiallisesti vastuussa projektien toteuttamisesta.8 artikla - OsallistumiskieltoHakijaa tai tarjoajaa, joka on syyllistynyt väärien tietojen antamiseen tai jonka on todettu vakavasti rikkoneen sopimusvelvoitteitaan, kielletään osallistumasta uusien sopimusten myöntämismenettelyyn. Tässä sovelletaan niitä sääntöjä, joista säädetään Euroopan yhteisöjen yleiseen talousarvioon sovellettavassa varainhoitoasetuksessa, josta jäljempänä käytetään ilmaisua 'varainhoitoasetus'.9 artikla - Kolmansien maiden osallistuminenPuitteiden toteuttamiseen voivat osallistuaa) ETA:n EFTA-valtiot ETA-sopimuksessa määrättyjen edellytysten mukaisestib) assosioituneet Keski-, Itä- ja Kaakkois-Euroopan maat, Kypros, Malta ja Turkki niiden ehtojen mukaisesti, jotka on vahvistettu näiden maiden kanssa tehdyissä kahdenvälisissä sopimuksissa yleisperiaatteista, jotka koskevat näiden maiden osallistumista yhteisön ohjelmiin.10 artikla - Johdonmukaisuus ja täydentävyys1. Komissio varmistaa, että näiden toimintapuitteiden yhteydessä toteutettavat toimet ovat johdonmukaisia vuosien 2002-2006 kuluttajapoliittisen strategian ja kuluttajapolitiikan vastaisen kehityksen kanssa.2. Komissio varmistaa, että yhtäältä näiden toimintapuitteiden ja toisaalta muiden yhteisön ohjelmien ja aloitteiden yhteydessä toteutettavat toimet ovat keskenään johdonmukaisia ja täydentäviä.11 artikla - TyöohjelmaKomissio laatii vuotuisen työohjelman, joka sisältääa) kutakin tavoitetta koskevat toimintaprioriteetitb) vuosibudjetin jakautumisen 4 artiklassa kuvattujen toimintatyyppien keskenc) suunnitellun aikataulun tarjouspyynnöille, yhteistoimille ja ehdotuspyynnöilled) ehdotuspyyntöjen osalta toimiin 16, 17 ja 18 sovellettavat valinta- ja myöntämiskriteerit sekä suuntaa-antavat määrärahat kutakin ehdotuspyyntöä kohden.12 artikla - Julkaiseminen1. Komissio julkaisee Euroopan yhteisöjen virallisessa lehdessä ja komission Internet-sivustossa vähintään joka toinen vuosia) toimia 16 ja 17 koskevat ehdotuspyynnöt jab) toimea 18 koskevan ehdotuspyynnön, jossa kuvataan toteutettavan toimen prioriteetit.2. Luettelo näiden toimintapuitteiden mukaisista tuensaajista ja rahoitetuista toimista julkaistaan vuosittain Euroopan komission Internet-sivustossa, ja tällöin ilmoitetaan myös tuen määrät.13 artikla - Seuranta ja arviointi1. Komissio huolehtii toimintapuitteiden yhteydessä toteutettavien toimien tehokkaasta ja säännöllisestä seurannasta ja esittää Euroopan parlamentille ja neuvostolle väliraportin puitteiden toimeenpanosta 31 päivään joulukuuta 2005 mennessä.2. Komissio esittää Euroopan parlamentille ja neuvostolle arviointiraportin toimintapuitteiden yhteydessä toteutetuista toimista ennen kuin se tekee ehdotuksen puitteiden mahdollisesta uudistamisesta ja joka tapauksessa viimeistään 31 päivänä joulukuuta 2007.14 artikla - Toimenpiteiden täytäntöönpano1. Komissio vastaa tämän päätöksen hallinnosta ja täytäntöönpanosta varainhoitoasetuksen mukaisesti.2. Komissio toteuttaa 4 artiklan 3 ja 4 kohdassa ja 11 artiklassa säädetyt toimenpiteet 15 artiklan 2 kohdassa tarkoitettua menettelyä noudattaen.15 artikla - Komitea1. Komissiota avustaa komitea, jäljempänä 'komitea'.2. Jos tähän kohtaan viitataan, sovelletaan päätöksen 1999/468/EY 3 ja 7 artiklaa kyseisen päätöksen 8 artiklan säännösten mukaisesti.3. Komitea vahvistaa työjärjestyksensä.16 artikla - VoimaantuloTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä [   ]Euroopan parlamentin puolesta Neuvoston puolestaPuhemies PuheenjohtajaLIITELuettelo 4 artiklassa tarkoitetuista toimista tavoitteittainTavoite a: Korkeatasoinen ja yhtenäinen kuluttajansuojaToimi 1 Tieteellinen neuvonta ja riskianalyysi, joka liittyy kuluttajien terveyteen ja turvallisuuteen suhteessa non food -tuotteisiin ja palveluihin.Toimi 2 Lainsäädännöllisten ja muiden sääntelyyn ja itsesäätelyn edistämiseen liittyvien aloitteiden valmistelu mukaan lukien mm. seuraavat:2.1 Vertaileva markkina- ja sääntelyjärjestelmäanalyysi2.2 Oikeudellinen ja tekninen asiantuntemus palvelujen turvallisuuteen liittyvän politiikan kehittämistä varten2.3 Tekninen asiantuntemus tuotteita ja palveluja koskevien standardointitoimeksiantojen kehittämistä varten2.4 Oikeudellinen ja tekninen asiantuntemus kuluttajien taloudellisiin etuihin liittyvän politiikan kehittämistä varten2.5 Seminaarit sidosryhmien ja asiantuntijoiden kanssa.Toimi 3 Seuranta- ja arviointitoimet aiheena kuluttajien taloudellisiin ja muihin etuihin vaikuttava markkinoiden kehitys: mm. hintatutkimukset, kuluttajien valitusten kokoaminen ja analysointi sekä selvitykset markkinarakenteiden muutoksista.Toimi 4 Tietojen kerääminen ja vaihto tarkoituksena koota tietopohja kuluttajapolitiikan kehittämiseen ja kuluttajien etujen integroimiseen unionin muuhun politiikkaan; mm. selvitykset kuluttajien ja yritysten asenteista sekä tilastollisten ja muiden merkityksellisten tietojen keruu ja analysointi.Tavoite b: Kuluttajansuojasääntöjen tehokas soveltaminenToimi 5 Valvonta- ja täytäntöönpanotoimien koordinointi mukaan lukien mm. seuraavat:5.1 Tietoteknisten välineiden (esim. tietokantojen ja tieto- ja viestintäjärjestelmien) kehittäminen täytäntöönpanoyhteistyötä varten5.2 Koulutus, seminaarit ja täytäntöönpanosta vastaavan henkilöstön vaihdot yhteisiä täytäntöönpanotoimia varten5.3 Yhteisten täytäntöönpanotoimien suunnittelu ja kehittäminen5.4 Yhteiset täytäntöönpanon kokeilutoimet.Toimi 6 Tietokantojen kehittäminen aiheena yhteisön kuluttajansuojalainsäädännöstä johtuvien kuluttajien oikeuksien soveltaminen ja siihen liittyvä oikeuskäytäntö, mm. kohtuuttomia sopimusehtoja koskevan tietokannan kokoaminen ja parantaminen.Toimi 7 Non food -tuotteiden ja palvelujen turvallisuuden seuranta ja arviointi, mm. seuraavat:7.1 RAPEX-järjestelmän vahvistaminen ja sen alan laajentaminen ottaen huomioon markkinavalvontaa koskevan tiedonvaihdon kehitys7.2 Kiireellisten ilmoitusten tekninen analysointi7.3 Kulutustavaroiden ja -palvelujen aiheuttamia riskejä koskevien tietojen keruu ja arviointi7.4 Kulutustavaroiden turvallisuutta käsittelevän verkon kehittäminen. [15][15]  Tästä säädetään yleisestä tuoteturvallisuudesta annetussa direktiivissä 2001/95/EY, EYVL L 11, 15.1.2002, s. 4.Toimi 8 Vaihtoehtoisten riidanratkaisumenetelmien toiminnan seuranta ja niiden vaikutusten arviointi erityisesti mitä tulee online-järjestelmiin ja niiden tehokkuuteen rajatylittävien valitusten ja riitojen ratkaisemisessa, tekninen apu tuomioistuinten ulkopuolisten elinten eurooppalaisen verkon jatkokehittelyyn.Toimi 9 (yhteistoimi) Rahoitus julkisille tai voittoa tavoittelemattomille elimille, jotka muodostavat yhteisön tason verkkoja, jotka tarjoavat kuluttajille tietoa ja apua, jotta nämä voivat hyödyntää oikeuksiaan ja käyttää asianmukaisia riidanratkaisumenettelyjä (EU-kuluttajaneuvontakeskusten verkko ja tuomioistuinten ulkopuolisten elinten eurooppalaisen verkon selvityskeskukset), 7 artiklan 1 kohdassa säädetyin edellytyksin.Toimi 10 (yhteistoimi) Rahoitus yhteisiin valvonta- ja täytäntöönpanotoimiin tavoitteena parantaa yhteisön kuluttajansuojalainsäädäntöön (yleisestä tuoteturvallisuudesta annettu direktiivi mukaan luettuna) liittyvää hallinnollista ja täytäntöönpanoyhteistyötä sekä muihin hallinnolliseen yhteistyöhön liittyviin toimiin, 7 artiklan 1 kohdassa säädetyin edellytyksin.Tavoite c: Kuluttajajärjestöjen osallistuminen EU:n politiikkaanToimi 11 Kuluttajajärjestöille tarjottava tekninen ja oikeudellinen asiantuntemus, jolla tuetaan niiden osallistumista ja panosta yhteisön lainsäädäntö- ja muista hankkeista järjestettyihin kuulemisiin ja niiden osallistumista markkinavalvontaan.Toimi 12 Eurooppalaisten kuluttajien edustaminen kansainvälisillä foorumeilla, kuten kansainvälisissä standardointielimissä ja kauppajärjestöissä.Toimi 13 Kuluttajajärjestöjen henkilöstön koulutus ja muut toimintakapasiteettia luovat toimet.Toimi 14 Tiedotustoimet kuluttajien oikeuksista, jotka johtuvat kuluttajansuojalainsäädännöstä ja muista yhteisön kuluttajansuojatoimenpiteistä.Toimi 15 Kuluttajavalistus, mm. nuoren kuluttajan kilpailu ja interaktiivisten kuluttajavalistuksen online-välineiden kehittäminen aiheina kuluttajien oikeudet sisämarkkinoilla ja rajat ylittävässä kaupankäynnissä.Toimi 16 Rahoitus eurooppalaisten kuluttajajärjestöjen toimintaan 7 artiklan 2 kohdassa säädetyin edellytyksin.Toimi 17 Rahoitus sellaisten eurooppalaisten kuluttajajärjestöjen toimintaan, jotka edustavat kuluttajien etuja tuotteita ja palveluja koskevien yhteisön tason standardien kehittämisessä, 7 artiklan 3 kohdassa säädetyin edellytyksin.Tavoitteet a, b ja c:Toimi 18 Rahoitus yhteisön tai jäsenvaltioiden tasolla toteutettaviin projekteihin, joilla tuetaan 2 artiklassa määriteltyjä kuluttajapolitiikan tavoitteita, 7 artiklan 4 kohdassa säädetyin edellytyksin.Toimi 19 Näiden toimintapuitteiden yhteydessä toteutettujen toimien arviointi.SÄÄDÖKSEEN LIITTYVÄ RAHOITUSSELVITYSPolitiikan ala: TERVEYS JA KULUTTAJANSUOJAToiminnan ala: KuluttajapolitiikkaToimenpiteen nimi: Kuluttajapolitiikkaa tukevien yhteisön toimien puitteet 2004-20071. BudjettikohtaLuku B5-10, momentit B5-100 ja B5-100A; Luku A7, momentit A-701, A-7030, A-7040 ja A-7072. NUMEROTIEDOT2.1 Toimenpiteen kokonaismäärärahat (B osa): maksusitoumusmäärärahat 72 miljoonaa euroa2.2 Toimenpiteen soveltamisaika: 2004-20072.3 Monivuotinen kokonaismenoarvio:a) Maksusitoumusmäärärahojen/maksumäärärahojen aikataulu (rahoitustuki) (vrt. kohtaan 6.1.1)miljoonaa euroa (kolmen desimaalin tarkkuudella)&gt;TAULUKON PAIKKA&gt;b) Teknisen ja hallinnollisen avun ja tuen menot (vrt. kohtaan 6.1.2)&gt;TAULUKON PAIKKA&gt;&gt;TAULUKON PAIKKA&gt;c) Henkilöstö- ja muiden hallintomenojen kokonaisvaikutus rahoitukseen (vrt. kohtiin 7.2 ja 7.3)&gt;TAULUKON PAIKKA&gt;&gt;TAULUKON PAIKKA&gt;2.4 Yhteensopivuus ohjelmasuunnitelman ja rahoitusnäkymien kanssa[X] Ehdotus on ohjelmasuunnitelman 2004-2006 mukainen.2.5 Vaikutukset tuloihin:[X"] Ehdotus ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).3. BUDJETTITIEDOT (B5-100)&gt;TAULUKON PAIKKA&gt;4. OIKEUSPERUSTA: EY:n perustamissopimuksen 153 artikla5. KUVAUS JA PERUSTELUT5.1 Yhteisön toiminnan tarveKuluttajapolitiikkaan liittyvät toimenpiteet perustuvat Euroopan yhteisön perustamissopimuksen 153 ja 95 artiklaan. Perustamissopimuksen mukaan yhteisö myötävaikuttaa kuluttajien terveyden, turvallisuuden ja taloudellisten etujen suojaamiseen sekä edistää kuluttajien oikeutta tiedonsaantiin ja koulutukseen sekä oikeutta järjestäytyä etujensa valvomiseksi. Kaavaillut yhteisön toimet liittyvät sisämarkkinoitten saattamiseen valmiiksi sekä jäsenvaltioiden politiikan tukemiseen, täydentämiseen ja seurantaan. Yhteisön tason kuluttajapolitiikkaa on kehitetty sisämarkkinoitten asteittaisen perustamisen olennaisena seurauksena. Tavaroiden ja palvelujen vapaa liikkuminen on edellyttänyt yhteisiä tai ainakin toisiaan lähestyviä sääntöjä, joilla varmistetaan, että kuluttajien etuja suojellaan riittävästi ja että sääntelyyn liittyvät esteet ja kilpailun vääristyminen poistetaan.5.1.1 Toiminnan tavoitteetKuluttajapolitiikka on keskeisellä sijalla komission strategisista tavoitteista [16] kahdessa: Euroopan talouden nykyaikaistamisessa ja Euroopan kansalaisten elämänlaadun parantamisessa. Kuluttajapoliittisessa strategiassa vuosille 2002-2006 vahvistetaan politiikalle kolme päätavoitetta: korkeatasoinen ja yhtenäinen kuluttajansuoja, kuluttajansuojasääntöjen tehokas soveltaminen sekä kuluttajajärjestöjen osallistuminen EU:n politiikan kehittämiseen. Nämä tavoitteet antavat suunnan sille, miten rahoitus kohdennetaan tämän ehdotuksen puitteissa toteutettaville toimille.[16]  Komission tiedonanto Strategiset tavoitteet vuosina 2000-2005 "Uuden Euroopan hahmotteleminen", KOM(2000) 154 lopullinen.5.1.2 Ennakkoarviointiin liittyvät toimenpiteetKuluttajapoliittisen strategian tavoitteiden ja painotusten vaikutuksista tehtiin ennakkoarviointi, jonka suoritti riippumaton konsulttiyritys Evaluation Partnership. [17] Arviointiraportissa analysoidaan kuluttajapolitiikan tilannetta vuoden 2001 lopulla tarkoituksena selvittää lähtötilanne. Tämän jälkeen raportissa tarkastellaan strategian toiminnallista logiikkaa ja odotettavien tulosten pääaloja.[17]  Evaluation Partnershipin tekemä uuden kuluttajapoliittisen strategian ennakkoarviointi. Loppuraportti tammikuussa 2002.Raportin päätelmät tukevat laajasti ottaen strategian tavoitteita ja prioriteetteja. Tavoitteitten katsotaan olevan linjassa kuluttajapolitiikan ja yleensäkin EU:n tason politiikan tarpeitten kanssa. Strategian pohjana olevaa analyysia pidetään kattavana. Strategiassa esitetyt vastaukset nykyisiin haasteisiin ovat raportin mukaan asianmukaisia ja perustuvat johdonmukaiseen toimintamalliin. Arvioinnissa todetaan lisäksi, että ehdotetut toimet perustuvat selkeään logiikkaan sekä siinä, miten toimet tukevat politiikan tavoitteita, että siinä, millä aloilla tavoitteiden saavuttamisen pitäisi saada aikaan vaikutusta.Raportissa tarkastellaan keskeisten sidosryhmien näkemyksiä, koska näiden aktiivista osallistumista pidetään strategian tavoitteiden toteutumisen kannalta ratkaisevana. Sidosryhmät ovat raportin mukaan yhtä mieltä tavoitteiden asiaankuuluvuudesta ja merkityksestä mutta katsovat, että toimintalinjoista ja toimista sopiminen ja niiden täytäntöönpano saattaa osoittautua vaikeaksi. Erityisesti tämä koskee kuluttajapolitiikan integroimista muiden alojen politiikkaan.Arvioijat tukevat näkemystä, jonka mukaan politiikan tavoitteiden tueksi tarvitaan yhteisön toimia. Heidän mukaansa yhteisön varoja ei todennäköisesti käytettäisi toimiin, joita jäsenvaltiot olisivat toteuttaneet itsekin, ja yhteisön toimista olisi odotettavissa tasokasta Euroopan tason lisäarvoa. Arvioijat kuitenkin korostavat, että toimia on mukautettava jäsenvaltioiden tilanteisiin ja että on selvitettävä, voisivatko markkinat huolehtia joidenkin toimien toteuttamisesta.Arvioijat eivät olleet vakuuttuneita ehdotettujen toimien riittävyydestä. Kuten arvioijatkin totesivat, muuttuva toimintasuunnitelma tarjoaa riittävän menettelyn strategian säännölliseen tarkistamiseen. Näin ollen myös näiden puitteiden yhteydessä rahoitettavia toimia on muutettava vastaavasti. Tässä ehdotuksessa ja sitä toteuttavissa tulevissa työohjelmissa on sen vuoksi keskityttävä toimiin, joiden vaikutukset ovat resursseihin nähden suurimmat. Siihen tarvittavan joustavuuden takaamiseksi toimet määritellään näissä toimintamahdollisuudet antavissa puitteissa yleisluontoisesti ja suuntaa-antavasti, ei tyhjentävästi eikä yksityiskohtaisesti.Muita merkittäviä tekijöitä ennakkoarvioinnissa ovat viime vuosina saatu kokemus erilaisten toimintamenetelmien ja toimien toteuttamisesta sekä niistä tehdyt sisäiset ja ulkoiset väliarvioinnit.5.1.3 Jälkiarvioinnin perusteella toteutetut toimenpiteetSamaan aikaan tämän ehdotuksen kanssa komissio esittää Euroopan parlamentille ja neuvostolle raportin päätöksellä N:o 283/1999/EY vahvistettujen yleisten puitteiden yhteydessä toteutettujen yhteisön kuluttajatoimien täytäntöönpanosta vuosina 1999-2001. Siinä esitetään komission arvio päätöksen N:o 283/1999/EY käytännön toteuttamisesta. Arvion perusteella on tähän päätökseen sisällytetty seuraavat muutokset:* Ehdotetut toimet kohdennetaan tiukasti kuluttajapolitiikan kolmeen tavoitteeseen.* Eurooppalaisille kuluttajajärjestöille suunnattujen toiminta-avustusten myöntämiskriteerejä selkeytetään, jotta rahoitusta voidaan keskittää vahvemmin niille järjestöille, joiden päätoiminta-alana on kuluttajien etujen puolustaminen Euroopan tasolla. Perustana on erityisesti ulkoinen arviointi, ja samalla jätetään tilaa alaan liittyville uusille aloitteille.* Koska yritykset löytää vaihtoehtoisia rahoituslähteitä kuluttajien edustukselle standardoinnissa eivät ole olleet tuloksekkaita ja koska tätä työtä pidettiin arvioinnissa erittäin tärkeänä, on syntynyt yksimielisyys tarpeesta säätää kyseisen toiminnan rahoittamisesta erikseen.* Tässä päätöksessä asetetaan täsmälliset säännöt ja kriteerit tuen myöntämiselle yksittäisiin projekteihin, ja näin on onnistuttu parantamaan tukiprosessin avoimuutta. Vuotuisen projektikierroksen hallinnointi on kuitenkin osoittautunut huomattavaksi resursseja syöväksi tehtäväksi niin komissiolle kuin hakijoillekin. Hallinnollinen taakka on suurempi kuin EU:n tasolla saatu lisäarvo tai rahoitettujen projektien (pitkäaikainen) vaikutus. 50 prosentin yhteisrahoitustaso ja hallinnosta hakijoille aiheutuva taakka ovat toimineet lähinnä keskimääräistä voimakkaampien ja rahoituspohjaltaan vakaiden organisaatioiden hyväksi. Väline ei siksi ole osoittautunut sopivaksi keinoksi vahvistaa heikompia ja pienempiä kansallisia kuluttajajärjestöjä. Toissijaisuusperiaatteen mukaisesti tehtävä kuuluu ensi sijassa kansallisille viranomaisille. Yhteisön toimet tällä alalla voivat olla vain täydentäviä, ja kysymykseen tulevat komission suorat toimet, joilla se edistää toimintavalmiuksien luomista, koulutusta ja hyvien toimintamallien vaihtoa.Toiminnan tehostamiseksi ja sekä hakijoiden että komission hallinnollisen taakan keventämiseksi projektikierros on tämän ehdotuksen mukaan periaatteessa kaksivuotinen. Komissio voi lisäksi antaa rahoitusta enintään 70 prosenttia kokonaiskustannuksista; näin helpotetaan tavoitteiden mukaisten projektien mahdollisuuksia saada rahoitusta.* Koska projekteihin annettavan tuen valinta- ja myöntämiskriteerit on nykyisessä päätöksessä otettu osaksi varsinaista päätöstä, ne voidaan määritellä vain yleisluontoisesti, jotta ne varmasti pätevät koko päätöksen soveltamisajan. Tämän vuoksi ne eivät ole osoittautuneet hyödyllisiksi käytännössä. Jäsenvaltiot ja hakijat ovat arvostelleet kriteereitä, ja komissiollakin on ollut vaikeuksia niiden soveltamisessa. Niinpä tässä ehdotuksessa ei vahvisteta tällaisia kriteerejä vaan säädetään, että ne määritellään vuotuisessa työohjelmassa. Näin varmistetaan, että voidaan asettaa selkeät kriteerit, jotka edustavat työohjelman prioriteettejä.Tällä välin on käynnistetty ulkoinen arviointi, jossa varmistetaan projektien yhteisrahoitusta koskevan sisäisen arvioinnin toimivuus.* Käyttöön otetaan uusi menettely niitä toimia varten, jotka komissio ja yksi tai useampi jäsenvaltio rahoittavat yhdessä. Menettelyä sovelletaan avustuksiin, kuten niihin, joita nykyään annetaan jäsenvaltioiden kanssa tehtyjen yhteisrahoitusjärjestelyjen perusteella julkisille ja voittoa tavoittelemattomille elimille, jotka kuuluvat EU-kuluttajaneuvontakeskusten verkkoon tai tuomioistuinten ulkopuolisten elinten eurooppalaiseen verkkoon. Lisäksi sitä sovelletaan yhteisrahoitukseen, jota annetaan täytäntöönpanotoimiin ja muihin jäsenvaltioiden kanssa toteutettaviin toimiin, joita tarvitaan komission ja jäsenvaltioiden hallinto- ja täytäntöönpanoyhteistyössä.5.2 Suunnitellut toimet ja yhteisön rahoitustukea koskevat yksityiskohtaiset säännötToimien välittömiä edunsaajia ovat päätöksen 7 artiklassa määritellyt kuluttajajärjestöt ja muut voittoa tavoittelemattomat elimet, jotka toimivat kuluttajien etujen hyväksi, samoin kuin yksityiset sopimuspuolet. Lopullisia edunsaajia ovat EU:n kuluttajat.Rahoitustukea varten on kaavailtu seuraavia järjestelyjä:* Komission toimet, joiden taustalla ovat hankintamenettelyihin, kuten tarjouspyyntöihin, perustuvat sopimukset. Kunkin toimen kohdalla määritellään asianmukaiset tekniset erittelyt.* EU:n kuluttajapolitiikkaa tukeviin yksittäisiin projekteihin voidaan myöntää yhteisrahoitusta 7 artiklan 4 kohdassa vahvistetuin edellytyksin enintään 70 prosenttia projektin tukikelpoisista toteuttamiskustannuksista. Rahoitus voidaan myöntää oikeushenkilölle tai oikeushenkilöiden yhteenliittymälle, joka toimii teollisuudesta ja kaupasta riippumattomana ja on tosiasiallisesti vastuussa projektien toteuttamisesta.* Euroopan tason kuluttajajärjestöille voidaan myöntää toiminta-avustusta 7 artiklan 2 kohdassa vahvistetuin edellytyksin enintään 50 prosenttia tukikelpoisten toimien toteuttamiskustannuksista. Tukea voivat saada eurooppalaiset kuluttajajärjestöt, jotka ovat hallituksista riippumattomia ja voittoa tavoittelemattomia järjestöjä, joiden päätarkoituksena ja päätoimintamuotona on kuluttajien terveydellisten, turvallisuuteen liittyvien ja taloudellisten etujen edistäminen ja suojeleminen yhteisössä. Niiden on lisäksi pitänyt saada valtuudet kuluttajien edustamiseen yhteisön tasolla kansallisilta kuluttajajärjestöiltä, jotka ovat kansallisten sääntöjen tai käytännön mukaisesti edustavia ja toimivat kansallisella tai alueellisella tasolla, vähintään puolessa yhteisön jäsenvaltioista.* Euroopan tason kuluttajajärjestöille, jotka edustavat kuluttajien etuja tuotteita ja palveluja koskevien yhteisön tason standardien kehittämisessä, voidaan myöntää toiminta-avustusta 7 artiklan 3 kohdassa vahvistetuin edellytyksin enintään 95 prosenttia tukikelpoisten toimien toteuttamiskustannuksista. Tukea voivat saada Euroopan tasolla toimivat kuluttajajärjestöt, jotka ovat hallituksista, teollisuuden ja kaupan etunäkökohdista riippumattomia, voittoa tavoittelemattomia järjestöjä, joiden päätarkoituksena ja päätoimintamuotona on kuluttajien etujen edustaminen yhteisön tason standardoinnissa. Niillä on oltava edustavien kansallisten kuluttajajärjestöjen antamat valtuudet.* Komission ja yhden tai useamman jäsenvaltion yhteiset toimet 7 artiklan 1 kohdassa vahvistetuin edellytyksin. Toimien toteuttamisesta vastaavat julkiset tai muut voittoa tavoittelemattomat elimet, jotka kyseinen jäsenvaltio on nimennyt ja jotka komissio on hyväksynyt. Komission rahoitusosuus on periaatteessa 50 prosenttia ja joka tapauksessa enintään 70 prosenttia toimen kokonaiskustannuksista.Näitä rahoitustukijärjestelyjä sovelletaan Euroopan yhteisöjen yleiseen talousarvioon sovellettavan varainhoitoasetuksen säännösten mukaisesti.5.3 Toteutusta koskevat yksityiskohtaiset säännötKomissio huolehtii näiden puitteiden yhteydessä toteutettavien toimien täytäntöönpanosta ja hallinnosta joko vakinaisen tai väliaikaisen henkilökunnan avulla.6. RAHOITUSVAIKUTUKSET6.1 Kokonaisrahoitusvaikutus, B osa - (koko ohjelmakaudeksi)6.1.1 RahoitustukiMaksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;6.2 Toimenpidekohtainen kustannuslaskelma, B osa (koko ohjelmakaudeksi)Maksusitoumusmäärärahat (milj. euroa kolmen desimaalin tarkkuudella)&gt;TAULUKON PAIKKA&gt;7. VAIKUTUKSET HENKILÖSTÖÖN JA HALLINTOMENOIHINHenkilöstö- ja hallintoresurssien tarve katetaan hallinnoivalle pääosastolle vuotuisessa määrärahajaottelussa myönnetystä osuudesta.7.1 Vaikutus henkilöstöön&gt;TAULUKON PAIKKA&gt;7.2 Henkilöstön taloudellinen kokonaisvaikutus&gt;TAULUKON PAIKKA&gt;Määrät vastaavat 12 kuukauden kokonaismenoja.7.3 Muut toimesta johtuvat hallintomenot&gt;TAULUKON PAIKKA&gt;Määrät vastaavat 12 kuukauden kokonaismenoja.&gt;TAULUKON PAIKKA&gt;8. SEURANTA JA ARVIOINTI8.1 SeurantajärjestelmäEhdotettavan päätöksen mukaan komissio varmistaa tarvittavin toimenpitein riittävän seurannan ja arvioinnin. Komissio esittää Euroopan parlamentille ja neuvostolle väliraportin päätöksen täytäntöönpanosta samoin kuin arviointiraportin.Tarkoitusta varten komissio vahvistaa nykyisiä seurantamenetelmiä, hyödyntää edellisen päätöksen yhteydessä toteutetuista vastaavista toimista tehtyjen arviointien tuloksia sekä tekee muita arviointeja yksittäisistä toimista tai toimiryhmistä käyttäen tarvittaessa hyväkseen ulkoista asiantuntemusta. Lisätäkseen myönnettävän taloudellisen tuen tehokkuutta komissio asettaa edunsaajille entistä tiukemmat raportointivelvollisuudet.8.2 Arvioinnin yksityiskohtaiset säännöt ja arviointijaksotPäätöksen täytäntöönpanosta käynnistetään väliarviointi syksyllä 2005. Koska vain pieni osa toimintapuitteiden voimaantulosta lähtien toteutetuista toimista on tuolloin saatu valmiiksi, raportti perustuu pitkälti asiaan liittyvien edellisten toimintapuitteiden yhteydessä toteutettujen toimien arvioinnista saatuihin tuloksiin. Vuoden 2004 alun jälkeen toteutettavista toimista tehdään arviointi sopivassa vaiheessa niiden toteuttamista.9. PETOSTENTORJUNTATOIMETKomissio varmistaa näiden toimintapuitteiden yhteydessä myönnetyn taloudellisen tuen ja Euroopan unionin toimielinten myöntämän muun rahoituksen välisen johdonmukaisuuden, yhteensopivuuden ja täydentävyyden varainhoitoasetuksen mukaisesti.Näiden puitteiden yhteydessä myönnettävään tukeen liittyvät väärinkäytökset, huono hallinto ja petokset on estettävä, ja tarvittaessa on ryhdyttävä niiden vastaisiin toimiin. Tätä varten komissio tarkastaa vuosittain osan edunsaajista. Otos on riittävän suuri varmistamaan, että merkittävä osa edunsaajista tarkastetaan. Kaikissa tehtävissä sopimuksissa määrätään, että komissio voi tehdä tällaisia tarkastuksia ja muita paikan päällä tehtäviä tarkastuksia ja todentamisia asiassa sovellettavan EU:n lainsäädännön mukaisesti.Hakijaa tai tarjoajaa, joka on syyllistynyt väärien tietojen antamiseen tai jonka on todettu vakavasti rikkoneen sopimusvelvoitteitaan, kielletään osallistumasta uusien sopimusten tai avustusten myöntämismenettelyyn; tällöin sovelletaan varainhoitoasetuksen 93 artiklassa (ja sen soveltamissääntöjen 131 artiklassa) säädettyjä, tukihakemusten hakijoiden ja tarjoajien poissulkemista koskevia yleissääntöjä.Komissio voi seuraavien vuosien osalta vähentää eurooppalaisten kuluttajajärjestöjen toiminta-avustusta tai keskeyttää sen, jos tiettyä jaksoa koskevasta raportista ilmenee puutteellisuuksia toiminnassa.